Kulla e Azem dhe Shotë Galicës

Kulla e Azem dhe Shote Galicës është një monument i trashëgimisë kulturore në Galicë, Vushtrri, Kosovë.https://www.koha.net/en/culture/183377/gashi-tower-and-azem-galice-torch-of-freedom/ Ky monument është i kategorisë "arkitekturale", i miratuar me numër 4019.
 Historiku 
Në kohën e ekzistimit të Zonë së Lirë në Drenicë të njohur si Arbëria e Vogël, përmes një aksioni vullnetar ishte bërë ndërtimi i një kullë për Azem Bejtë – Galicën. Kulla ndërtohet në Galicë, në fshatin e lindjes dhe rritës së Azemit. Kështu në verën e vitit 1923, përkatësisht gjatë muajit korrik, me ndihmën e banorëve vendas dhe të tjerë, u realizua  me sukses ndërtimi i Kullës.

Kulla ishte e kthyer me dritare nga jugu. Ishte e ndarë me mur prej themeli në dy pjesë. Kati i parë i pjesës perëndimore të kullës shërbente si stallë, ku mbaheshin kuajt e Azemit dhe Shotës, derisa kati i dytë ishte vend për mysafirë. Kati i parë i pjesës lindore të kullës, shërbente si kuzhinë ku përgatitej buka, ndërsa kati i dytë i kishte katër dhoma për fjetje.

Kulla e Azem dhe Shotë Galicës shkatërrohet në vjeshtë vitit 1924, pas Betejës së Arbërisë së Vogël gjatë së cilës vritet Azem Galica me disa bashkëluftëtare dhe si rezultat i kësaj shpërbëhet edhe Zona e Lirë e Drenicës e njohur me emrin Arbania e Vogël. Pas përfundimi të Luftës Çlirimtare të Kosovës (1999) u krijuan rrethana të reja. Kështu, në vitin 2010, u vendos që të rindërtohet Kulla e Azem Bejtës, në vendlindjen e këtij të fundit, pra në Galicë të Komunës së Vushtrrisë. Fillimi i punimeve për rindërtimin e kullës u bë më 16 korrik 2010, me rastin e 86 vjetorit të rënies heroike të Azem Bejtës. https://www.botasot.info/kultura/781196/kulla-e-azem-galices-me-mysafire-te-vecante/

 Galeria 

 Shih edhe 
 Drenica
 Azem Galica
 Shote Galica
 Arbania e Vogël
 Beteja e Arbërisë së Vogël
 Lista e monumenteve në Vushtrri

 Referime 

Lidhje të jashtme
Databaza e trashëgimisë kulturore të Kosovës 

Kategoria:Monumente kulturore në Vushtrri
Kategoria:Drenicë
Kategoria:Kulla në Kosovë
Kategoria:Themelime në Kosovë në 1923